ຊາວອີຈິບປະທ້ວງ ການປະຕິຮູບ ທີ່ບໍ່ໄວພໍ ຂອງລັດຖະບານ
ຊາວອີຈິບ ພາກັນໂຮມຊຸມປະທ້ວງ ການປະຕິຮູບ ທີ່ມີການຊັກຊ້າ ຂອງລັດຖະບານ
ຊາວອິຈິບຈຳນວນຫຼາຍພັນຄົນໄດ້ໄປເຕົ້າໂຮມກັນທີ່ຈະຕຸລັດ Tahrir ເພື່ອທຳການປະທ້ວງ ຕໍ່ອັນທີ່ພວກເຂົາເຈົ້າເອີ້ນວ່າການດຳເນີນການປະຕິຮູບແບບຊັກຊ້າແລະການໃຫ້ຄວາມເປັນ ທຳແກ່ພວກເຄາະຮ້າຍຈາກການປາບປາມພວກປະທ້ວງຮຽກຮ້ອງເອົາປະຊາທິປະໄຕໃນຕົ້ນ ປີນີ້ ໃນວັນສຸກມື້ນີ້ ພວກປະທ້ວງໄດ້ພາກັນປຸກຕູບຜ້າຕັ້ງຂຶ້ນໃນບໍລິເວນໃຈກາງຈະຕຸລັດ ຊຶ່ງເປັນ ຈຸດສູນກາງໃນການໂຮມຊຸມນຸມປະທ້ວງທີ່ໂຄ່ນລົ້ມອະດີດຜູ້ນຳອີຈິບທ່ານ Hosni Mubarak ໃນເດືອນກຸມພາຜ່ານມາ ເປັນທີ່ຄາດກັນວ່າຈະມີຜູ້ຄົນເພີ່ມອີກເປັນຈຳນວນຫຼວງຫຼາຍ ເຂົ້າ ຮ່ວມການໂຮມຊຸມນຸມປະທ້ວງຫຼັງຈາກພິທີສວດມົນພາວະນາໃນວັນສຸກມື້ນີ້ ການໂຮມຊຸມນຸມທີ່ວ່ານີ້ມີຂຶ້ນຫຼັງຈາກໄດ້ມີການຕັດສິນຫຼາຍໆຄະດີ ທີ່ສ້າງຄວາມບໍ່ພໍໃຈໃຫ້ ແກ່ຊາວອີຈິບ ພວກເຂົາເຈົ້າເວົ້າວ່າ ການດຳເນີນຄະດີອະດີດເຈົ້າໜ້າທີ່ແມ່ນບໍ່ມີຄວາມໂປ່ງ ໃສແລະກໍບໍ່ໄວພຽງພໍ ໃນຕົ້ນອາທິດນີ້ ພວກປະທ້ວງຈຳນວນຫຼາຍຮ້ອຍຄົນທີ່ເມືອງຊູເອສ ໄດ້ບຸກໂຈມຕີສານແຫ່ງ ນຶ່ງແລະປ້ອມຕຳຫຼວດ ຫຼັງຈາກຜູ້ພິພາກສາຕັດສິນເຫັນພ້ອມໃຫ້ປະກັນໂຕຕຳຫຼວດຫຼາຍຄົນ ທີ່ຖືກກ່າວຫາວ່າໄດ້ສັງຫານພວກປະທ້ວງໃນລະຫວ່າງການລຸກຮືຂຶ້ນຂັບໄລ່ທ່ານ Mubarak ນັ້ນ ໃນວັນອັງຄານຜ່ານມານີ້ ສານແຫ່ງນຶ່ງທີ່ນະຄອນຫຼວງໄຄໂຣໄດ້ຕັດສິນໃຫ້ອະດີດລັດຖະມົນ ຕີ 3 ຄົນໃນຄະນະລັດຖະບານຂອງທ່ານ Mubarak ພົ້ນໂທດ ໃນຂໍ້ຫາສໍ້ລາດບັງຫຼວງ